google/wiki40b huggingface dataset:
Polygnotos (vasemaler)

Polygnotos (aktiv omtrentlig i tiden 450 f.Kr. – 420 f.Kr.) var en gresk vasemaler i Athen. Han er betraktet som en av de mest betydningsfulle vasemalere av rødfigurstilen i den høyklassiske perioden. Han fikk sin undervisning og trening i verkstedet til «Niobidmaleren» (hans navn er ikke kjent) og spesialiserte seg i monumentale vaser i samme stil som Polygnotos av Thasos.
Polygnotos malte spesielt store keramikkvaser som stamnoi, kratér, hydria og skulderamfora, de vasene som heter Nolanamfora og Pelikan.
I tillegg til den berømte vasemaleren er det to andre vasemalere som også heter Polygnotos. I forskningslitteraturen er de blitt kjent som «Lewismaleren» og «Nausikaamaleren».
Møll bru

Møll bru på fylkesvei 459 i Holum går over Mandalselva i Mandal kommune, Vest-Agder. Brua er 43,9 meter lang sveist platebærerbru.
Sibley & Ahlquists taksonomi av fugler

Sibley & Ahlquists taksonomi av fugler er basert på analyser av DNA-DNA hybridisering. Taksonomien ble opprinnelig publisert på 1980- og 1990-tallet, av Charles Sibley og Jon Ahlquist. Den har imidlertid vært omstridt, og på langt nær alle ornitologiske organisasjoner har akseptert den, men den har allikevel bidratt stort til å endre tilnærmingen til fuglenes taksonomi.
American Ornithologists' Union, en organisasjon av hovedsakelig profesjonelle ornitologer, har derimot akseptert systemet, nær fult ut. Ericson et. al. (2006), presenterte imidlertid flere store endringer i forhold til Sibley & Ahlquist.
Nedenforstående oversikt av kladar følger Sibley & Ahlquists taksonomi av fugler, slik den ble presentert på tysk Wikipedia den 26. juni 2011.
Keith Richards

Gitarist

Richards' gitarspill regnes som blant de mest betydningsfulle og markante innen rock 'n' roll. Selv vokste han opp med å lytte til blant annet Chuck Berry, Muddy Waters og Jimmy Reed, alle kjent for sin rytmiske spillestil. Selv om han av mange kalles «Mr. Rock 'n' Roll» står han bak mange av The Rolling Stones' mer kjente ballader, som «Angie» og «Wild Horses». Richards ble av musikkmagasinet The Rolling Stones Mag kåret til den tiende beste gitaristen noensinne.
I 1988 kom hans første soloplate; Talk is Cheap, ut, en plate han så seg «nødt» til gi ut fordi Stones var mer eller mindre oppløst. Platen blir fortsatt nevnt i musikkblader som en av de mest undervurderte plater som er utgitt siden 1980-tallet. Musikken bærer preg av Richards' mange stilretninger, fra cajun og soul til rock 'n' roll og R&B. En låt som bør nevnes i denne sammenheng, er soul-balladen «Make No Mistake», som senere ble brukt i Sopranos-serien.

Mindre hodeskade i 2006

Richards ble bragt til New Zealand med luftambulanse i april 2006 etter at han falt ned fra et palmetre på Fiji. 7. mai 2006 ble det kjent, ifølge VGnett, at Richards var blitt hjerneoperert, og at fallet skal ha påført ham vesentlig større skader enn først antatt.
Ifølge Rolling Stones' offisielle nettsider skal operasjonen ha vært vellykket. Ulykken førte imidlertid til at Europa-turneen ble utsatt fra mai til juni. Dette førte til at konserten i Bergen som var planlagt 6. juni, ble flyttet til 1. september.

Pirates of the Caribbean

Keith Richards hadde også en rolle i Pirates of the Caribbean: At World's End, hvor han spilte kaptein Jack Sparrows far. Johnny Depp, som spilte Jack Sparrow, har sagt at rollefiguren hans var inspirert av Keith Richards. Keith Richards viser seg igjen i oppfølgeren Pirates of the Caribbean: On Stranger Tides i samme rolle.

Gitarriff

Hans mest kjente riff er å høre i (I Can`t Get No) Satisfaction. Richards skriver i selvbiografien sin at riffet kom til ham mens han sov. Han hadde satt inn en ny kassett i lydopptakeren og våkna midt på natta med gitarriffet i hodet, og han spilte det inn på lydopptakeren. Da han våkna dagen etter, inneholdt den skjelettet til sangen og tretti minutters snorking. I 2011 ble låta utnevnt til den nest beste sangen av magasinet Rolling Stone.
Hillestadtunnelen

Oppgradering

I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.
HAL 9000

HAL 9000 er en fiktiv datamaskin i romskipet «Discovery» i Arthur C. Clarkes roman 2001: A Space Odyssey og Stanley Kubricks film 2001: En romodyssé, samt etterfølgende bøker og filmer. Det amerikanske filminstituttet har kåret HAL 9000 til filmhistoriens 13. beste skurkeskikkelse.
HAL ble bygd av Dr. Chandra og har en avansert form for kunstig intelligens. HAL er den som kontrollerer romfartøyet «Discovery» og styrer alle andre funksjoner om bord. For å kommunisere med HAL, kan astronauter enten bruke vanlige tastaturer og skjermer – eller snakke med HAL, som svarer gjennom høyttalere. Astronautene kan gi kommandoer og få opplysninger fra HAL på denne måten, men siden HAL kan forstå komplekse betydninger og etterligne den menneskelige måten å uttrykke seg på, kan mannskapet føre sosiale samtaler med HAL. HAL snakker med en morsom, noe syntetisk stemme. I filmen er det Douglas Rain som er stemmegiver. Overalt i «Discovery» er det montert videokameraer, hvilket betyr at HAL kan se alt som foregår.
På romskipets vei gjennom solsystemet rammes HAL, på grunn av tvetydige instruksjoner, av noe som kan ligne et nervesammenbrudd, og maskinen begynner å slå ihjel skipets mannskap. Mot slutten av den første boken/filmen, lyktes astronauten David Bowman i å komme inn i HALs kontrollsenter for å slå av HAL og overta romskipet. Det viser seg senere at HAL er konstruert av modulære krystallblokker, som er mulige å omprogrammere.
HAL 9000 har blitt parodiert i en rekke serier, blant annet Simpsons og Futurama.
Silsbee (Texas)

Silsbee er en by i Hardin County i Texas i USA. Den ligger ved kryssingen av U.S. Highway 96 og State Highway 327. Folketallet var 6 611 ved folketellingen i 2010. Den er del av Beaumont–Port Arthur Metropolitan Statistical Area.

Historie

Silsbee ble først kalt Mill Town da den ble knyttet til Gulf, Beaumont, and Kansas City Railway i 1894. Den fikk nytt navn etter ibvestoren Nathaniel Silsbee fra Bostonsom hadde hjulpet med midler for jernbanen. Jernbanen var John Henry Kirbys prosjekt, og han skulle snart starte Kirby Lumber Company i byen.
Ptilodon cucullina

Utseende

En middelsstor (vingespenn 34 – 42 mm), forholdsvis slank spinner, spraglet i lysebrunt og hvitt. Den kan minne om nattfly av slekten Apamea, men skiller seg fra disse ved at den har en "tann" på forvingens bakkant. Hodet er middels stort, antennene er smalt fjærformede hos hannen, trådformede hos hunnen. Brystet er kledt med lysbrune hår, med en mørk, klokkeformet tegning i midten. Bakkroppen er lysbrun. Forvingen er avrundet trekantet, med svakt tannet ytterkant (mye mindre markert enn hos slektningen kameltannspinner (Ptilodon capucina)). Grunnfargen er lysbrun, med spredte, mørke streker. Bakkanten og vingespissen er noe mørkere, og langs ytterkanten går det er mer eller mindre tydelig, skittenhvitt bånd. Bakvingen er lysbrun med en mørk flekk i bakhjørnet, denne er delt i to av en smal, lys stripe. Larven er lysgrønn, med spredte, korte børster. den har en spiss pukkel på siste kroppsledd, og en mer avrundet pukkel på det femte leddet.

Levevis

Larvene lever på naverlønn (Acer campestre) og platanlønn (Acer pseudoplatanus), kanskje også på andre arter. De voksne sommerfuglene flyr i to generasjoner hver sommer, den første i mai – juni og den andre i juli – august. Hannene kommer gjerne til lys.

Utbredelse

Arten forekommer bare i Europa, fra Den iberiske halvøy og Storbritannia i vest til Svartehavet og det sørlige Russland i øst. I Norden forekommer den bare i den sørlige delen av Danmark, men den ser ut til å være i spredning. Det er mulig at den kan kolonisere nye områder ettersom platanlønnen har blitt spredt over store deler av det sørlige Norden de siste tiårene.
25. november

Navnedag

Katarina, Katrine, Kari
Navnedagen er etter Katarina av Alexandria som ble lagt på hjul og steile og halshogd i år 304, en av de fire hovedjomfruer, filosofers og læreres skytshelgen, i Norge feiret som Karimesse.
Norgesmesterskapet i orientering 1999

Norgesmesterskapet i orientering 1999 bestod av flere arrangementer som i 1999 kåret norgesmestere i orientering.
Hovedmesterskapet ble arrangert i Oslo 2.-5. september.
I Draculas fotspor

Handling

En rekke mystiske mord på både menn og kvinner begås i en tysk by. Enkelte mener at de har blitt drept av noe overnaturlig. Stedets lege er overbevist om at gjerningsmannen er den forlengst avdøde baron von Winninger som går igjen som vampyr.

Om filmen

Den er også utgitt med engelsk tale under tittelen The Horrible Sexy Vampire.
Filmen ble dårlig mottatt av anmelderne som jevnt over beskrev den som kjedelig og at den inneholdt unødig mange nakenscener. VGs anmelder gav den terningkast en.
Pseudomacraspis

Utseende

Middelsstore (18-23 millimeter), grønne skarabider. Pronotums bakkant er litt innbuktet rundt roten av scutellum, som er stort og trekantet.

Levevis

Larvene lever i råtten ved.

Utbredelse

Slekten er utbredt i Sør-Amerika.
Volleyball under Sentralamerikanske og karibiske leker 1998

Volleyball under Sentralamerikanske og karibiske leker 1998. Volleyball var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var syttende gangen som volleyball var med i de sentralamerikanske og karibiske leker. Det var to turneringer, en for menn og en for kvinner, Cuba vant begge.
Rafik Zekhnini

Karriere

Han spilte ungdomsfotball på Herøya før han gikk videre til Odd i 2013. Etter 2 år på junior elite laget til Odd signerte han sin første proffkontrakt 12. januar 2015 og gjorde sin debut i cupen mot Skotfoss 22. april 2015. Seriedebuten kom 12. juli 2015, da han ble byttet inn borte mot Rosenborg og scoret sitt første seriemål 26. juli 2015, da han avgjorde tippeligakampen hjemme mot Tromsø på overtid.
Rafik Zekhnini fikk sitt store gjennombrudd i Europa League play-off kampen hjemme på Skagerak Arena mot Borussia Dortmund. Allerede etter 16 sekunder serverte han en målgivende pasning til Jone Samuelsen. Etter kampen var det flere motspillere som lot seg imponere av Zekhnini, blant annet Mats Hummels. I ukene etterpå var han linket til flere klubber, blant annet Manchester United.
Sesongen 2016 ble meget god for Zekhnini. Han spilte seg fast inn på laget og bidro med flere mål.
16. juli 2017 ble Odd og ACF Fiorentina er enige om en overgang for Rafik Zekhnini. 17. juli 2017 skrev han under for Fiorentina. Zekhnini debuterte for Fiorentina som innbytter i et 0-3 tap mot Inter den 20. august 2017.

Rosenborg

4. april 2018 ble han lånt ut til Rosenborg Ballklub frem til 30. juni 2018.
8. april 2018  fikk han sin Eliteserie-debut for Rosenborg mot Molde.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Cupen.
Margreth Grotle

Priser og verv

Fra Norsk forening for ryggforskning] har Grotle mottatt Innovasjonsprisen (2003 og 2009), Rygg- og nakkeprisen (2004) og Tverrfaglighetsprisen (2005). Hun har mottatt Kitty Bos Prijs (1999) fra Dutch Mensendieck Science Commitee, The EULAR Award (2004) Fra The European League Against Rheumatism og The Musculoskeletal Award fra Manual Therapy Association. I 2013 ble hun tildelt et gjesteprofessorat ved Keele University (2013–2016). Hun er også CAP-redaktør i Journal of Physiotherapy, Journal of the Australian Physiotherapy Association.
Nineta vittata

Utbredelse

Nineta vittata er den vanligste av de store grønne gulløyene i Norge. Enkelte år er den mer tallrik enn andre år. Den finnes i Sør- og Midt-Norge, i det meste av Europa, men ikke lengst sør.

Utseende

Nineta vittata er lys grønn uten noen markerte mørke tegninger eller mønster på kroppen eller vingene. De store fasettøynene er metallisk farget, ofte røde. Hodet er nedoverbøyd, med munndelene på undersiden (ortognath).
Vingene er ufarget med grønne årer (ribbenett). Vingespennet er opptil 40 mm.
Arten kan minne om en øyenstikker, men kan skilles fra disse på de lange tråformede antennene. Øyenstikkere har kun noen korte, nesten ikke synlige antenner. Gulløyer holder vingene taklagt bakover kroppen i hvile, øyenstikker som libeller har vingene vinkelrett ut fra kroppen. Derimot legger vannymfer vingene bakover kroppen i hvile.
De to andre store grønne artene gulløyer i Norge, som kan forveksles med N. vittata, er sjeldne. Nineta flava og Nineta inpunctata har begge et tykt og kort første antenneledd (ved pannen). Hos Nineta vittata er dette dobbelt så langt som bredt (se bilde).
NM i hopp uten tilløp 1953

NM i hopp uten tilløp 1953 var en del av NM i friidrett 1953.
Mesterskapet ble arrangert i Vikersund 22. februar. Arrangør var Vikersund IF.
Wilhelm von Bode

Bakgrunn

Wilhelm Bodes foreldre var dommeren Wilhelm Bode og hans hustru Emilie f. Rimpau (1820–1894), en søster av landbrukspolitikeren Wilhelm Rimpau. 
I sitt første ekteskap var Bode fra 1882 gift med Marie Rimpau, en datter av sistnevnte Wilhelm Rimpau og dennes hustru Sophie Bode. Hun var dermed Wilhelm von Bodes kusine både på fars- og morssiden. I sitt annet ekteskap var han fra 1894 gift med Anna von Gmelin, en datter av den württembergske senatspresident Wilhelm von Gmelin og hans hustru Agathe Bruns. I alt hadde Bode tre døtre, blant dem Marie Bode, som giftet seg med Viktor Bruns i 1915.
Etter sin Abitur i Braunschweig begynte Bode i 1863 med studier i rettsvitenskaper ved Georg-August-Universität Göttingen. Som inaktiver skiftet han til Friedrich-Wilhelms-Universität zu Berlin.

Kunsthistoriker

Han tok eksamen i 1867 viste etterhvert stor interesse for kunsthistorie. Under sin tid som rettsreferendar i Braunschweig ordnet han systematisk opp i hertugens kunstsamlinger. På denne tid begynte han å reise til nederlandske og belgiske privatsamlinger, og likeså til Italia. 
Etter sin (uavsluttede) auditor-(assessor)-tid studerte han kunsthistorie og arkeologi i Berlin og Wien. Som  auditor var han nå fristilt og fikk beholde til sin død offisiell tittel som herzoglicher Auditor im Beurlaubtenstand. I 1870 promoverte han i Leipzig til temaet Frans Hals und seine Schule.
I 1872 begynte han som assistent for skulpturavdelingen ved de kongelige museer i Berlin, og ble direktør for avdelingen i 1883. Fra 1890 ledet han også malerigalleriet. 
I 1890-årene var Berlin langt bak München og Dresden hva gjeldt konstsamlinger, men med keiser Wilhelm IIs entusiastiske støtte ble Bode i stand til å skifte den tyske kunsts tyngdepunkt til hovedstaden. Han var også ansvarlig for gjenoppbyggingen av museene i Strassburg, hvis samlinger var blitt ødelagt under det prøyssiske bombardement i 1870 under den fransk-prøyssiske krig. 
I 1904 grunnla han Kaiser-Friedrich-Museum (idag Bodemuseum) på Museumsinsel i Berlin, og var der generaldirektør (fra 1905) for de statlige kunstsamlingene, og forfattet grunnleggende arbeider om utviklingen av tysk, nederlandsk og italiensk billedkunst og skulpturkunst (plastisk kunst). Hans kunsthistoriske kompetanse og utmerkede forbindelser til kunstnere og samlere, og til den tyske keiserfamilien, muliggjorde helt fra begynnelsen av spektakulære innkjøp ( Rembrandt, Rubens og Dürer og meget annet) - til tross for de til å begynne med beskjedne midler han hadde til disposisjon.
Von Bode var også aktivt medvirkende til oppbygningen eller utvidelsen av manga andre fagavdelinger ved museene, dom kobberstikkabinettet og myntsamlingen, avdelingene for islamsk kunst og for østasiatisk kunst, de arkeologiske samlinger og de egyptiske samlinger. Han var også rådgiver for privatsamlerer og regionalmuseer ved deres anskaffelser, og foranlediget nybyggene til  Pergamonmuseet og Dahlem-museet. 
På grunn av sin banebrytende betydning for utviklingen av Berlins kunstsamlinger ble han også kalt «kunstens Bismarck» og «museumscondottieren».
Renato Augusto

Landslaget

Han representerte Brasil under Sommer-OL 2016 i Rio de Janeiro, der han tok gull i herrenes turnering. 
Han ble tatt ut i Brasils tropp til VM i fotball 2018 i Russland.
Babytegn

Babytegn er en kommunikasjonsform der man bruker enkle tegn sammen med tale. Dette kan brukes av alle. Det gjør det lettere for småbarn på 0-24 måneder å kommunisere.
Utviklingen av stemmebånd og generelle evne til å tale er ikke fullstendig utviklet før barn er cirka 2 år gamle. De kognitive evnene til et barn er klar til å kommunisere lenge før evnen til å tale er fullstendig utviklet. Det oppstår da et tidsrom mellom det tidspunktet barn er klar til å kommunisere og det tidspunktet talespråket er ferdig utviklet. Dette fører ofte til frustrasjon for småbarn. De evner ikke å tale selv, til tross for at de vet hva de vil si. Ved å bruke enkle tegn er barna i stand til å kommunisere før talespråket er ferdig utviklet.
Babyer ned til 3-4 måneder er i stand til å forstå enkel tegn, og ytre tegn selv når de er rundt 6-9 måneder gamle. Talespråk kommer ofte når barn er 12-18 måneder gamle. (kilde mangelfull) Babytegn hjelper også barn som har begynt å tale litt da tegn fyller hullene og forsterker talespråket. Barn som praktiserer babytegn pleier å begynne å tale tidligere enn andre barn. Det er fordi språksenter i hjernen har begynt å utvikle seg med babytegn.

Babytegns fordeler

Det at barn kommuniserer selv, gjør at de blir mindre frustrerte og blir generelt gladere. De kan si nøyaktig hva de vil uten å bruke alternativ kommunikasjon som gråting eller hyling. Dette fører ofte til at foreldre og barn opplever nær kontakt med hverandre. Barn som bruker tegn er i stand til å bruke cirka 100 tegn før de fyller ett år. Treåringer som har brukt babytegn har et forsprang på det verbale språket på et helt år. Det vil si at de har språklig evner som en fireåring uten babytegn. De har også bedre forståelse for den grammatiske strukturen i tale- og skrivespråk.
Det å kunne kommunisere bedre hjelper barn med å utvikle gode sosiale evner. De blir da generelt høfligere, snillere og mer forståelsesfulle. Forskere har funnet ut at åtteåringer som praktiserte babytegn da de var små har 114 IQ-poeng i gjennomsnitt mot 102 IQ-poeng i gjennomsnitt som er vanlig for åtteåringer ellers.

Babytegn i Norge

Babytegn i Norge låner tegn fra norsk tegnspråk. Babytegn bruker grammatikk og setningsbygning som følger det norske skriftspråket. Norsk tegnspråk har sin egen grammatikk som er annerledes enn babytegn. Det er derfor viktig å ikke forveksle babytegn med norsk tegnspråk.

Babytegns historie

Kombinasjonen av talespråk og enkle tegn har blitt praktisert av hørende slekninger til døve i århundre. Den første forskningen på moderne babytegn skjedde på 1970-tallet av den amerikanske tegnspråksforskeren Joseph Garcia. Linda Acredolo og Susan Goodwyn begynte å forske på babytegn på 1980-tallet og kom med den banebrytende boken Baby Sign i 1996. Babytegner er blant annet omtalt i talkshowet ”Oprah”, ”Dateline NBC” og ”20/20”. Babytegn ble spredd til europeiske land i begynnelse av 2000-tallet. Det praktiseres i dag av millioner av småbarnsfamilier i hele verden.
Franz-Josef Rehrl

Karriere

Rehrl fikk en tredjeplass under sitt andre kontinentalcuprenn i Klingenthal i januar 2011, og i desember samme år debuterte han i verdenscupen i Ramsau, og kom på 49.- og 41.-plass. I Junior-VM 2012 i Erzurum ble han juniorverdensmester i lagkonkurransen, og i Junior-VM 2013 i Liberec tok han sølv i lagkonkurransen. Han fikk sine første verdenscuppoeng i Almaty med en 27.-plass, og tok 29.-plass dagen etter, der landsmannen Christoph Bieler vant. I august 2014 ble han nr. 9 i Sommer Grand Prix-rennet i Villach. I mars 2015 ble han nr. 3 i Tsjajkovskij, og tok sin andre pallplass i kontinentalcupen. I 2015/16-sesongen ble han nr. 3 i Park City, og vant i Høydalsmo og ble nr. 2 i Pyeongchang. Under Nordic Combined Triple i Seefeld kom han tilbake i verdenscupen. Han ble nr. 3 på målfoto i lagsprinten i Lahtis 20. februar 2016 med Østerrike II, sammen med Philipp Orter.
Hans beste plassering i verdenscupen er en 14.-plass fra Trondheim 10. februar 2016, og en 32.-plass sammenlagt i 2015/16.
Mary Poppins vender tilbake

Handling

Filmen utspiller seg under depresjonen i London i 1930-årene, 24 år etter hendelsene i Mary Poppins. Michael Banks (Ben Whishaw) jobber for samme finansinstitusjon som sin far og lever fremdeles på 17 Cherry Tree Lane med sine tre barn, Annabel, John og Georgie, og husholdersken Ellen (Julie Walters). Jane Banks (Emily Mortimer) jobber for arbeidernes rettigheter og forsøker etter beste evne å hjelpe Michaels familie.
Når familien opplever et alvorlig tap, vender Mary Poppins (Emily Blunt) tilbake med sine magiske evner og med hjelp av lykttenneren Jack  (Lin-Manuel Miranda) bringer de leken tilbake til hjemmet i Cherry Tree Lane.

Innspilling

Walt Disney Pictures offentliggjorde planer om en oppfølger i september 2015. Marshall ble etter hvert utpekt som regissør, og Blunt og Miranda ble tilbudt rollene sine i februar 2016. Innspillingen varte fra februar til juli 2017 og foregikk ved Shepperton Studios i Surrey i England.

Utgivelse og mottakelse

Mary Poppins vender tilbake hadde verdenspremiere i Dolby Theatre i Los Angeles 29. november 2018. Den hadde ordinær kinopremiere i USA 19. desember 2018, og i Norge 1. juledag. Filmen fikk god kritikk, blant annet for skuespill, regi, lydspor, kostymer, scenografi og nostalgifaktor. Den ble også kritisert for å være for lik forgjengeren. Den ble nominert til fire Oscar-priser for beste originalmusikk, beste sang («The Place Where Lost Things Go»), beste scenografi og beste kostymedesign.
Samiske geografiske navn i Karlsøy

Samiske geografiske navn i Karlsøy (knr 1936) angir stedsnavn i Karlsøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Karlsøy kommune.
Serieteket

Serieteket er en spesialavdeling for tegneserier ved Deichmanske bibliotek og ligger ved filialen på Grünerløkka. Serieteket skal være et ressurs- og kompetansesenter på tegneserier for hele landet, og har derfor foredragsvirksomhet om emnet rettet blant annet mot bibliotek og skoler.
I avdelingen finnes en rikholdig samling både av norske og utenlandske tegneserier, samt faglitteratur om emnet tegneserier, som man kan låne. I tillegg arrangeres det jevnlig serieskaperkurs, tegneseriekurs, klassebesøk og utstillinger.
Stortingsvalget 1921

Valgordning

Dette var det første stortingsvalget i Norge som ble avholdt ved forholdstallsvalg. I tidligere valg hadde det vært flertallsvalg i enmannskretser. D'Hondts metode ble benyttet. Dette ga bedre mulighet for mindre partier til å oppnå representasjon på Stortinget, og det ble ikke lenger mulig å stille som kandidat uten partitilknytning. Det var 29 valgkretser – 18 landkretser og 11 valgsogn for kjøpstedene. Mandal var for første gang kjøpstad, og flere av de andre kjøpstedene hadde fått utvidet areal. Tallet på stortingsrepresentanter økte med 24 til 150, hvorav 100 fra landdistriktene og 50 fra kjøpstedene. Stemmerettsalderen var senket til 23 år, mot tidligere 25 år.
I Vestfold fylke ble det holdt omvalg 13. mars 1922. Omvalget endret ikke mandatfordelingen.

Politikk

Otto Albert Blehrs andre regjering (Venstre) var utnevnt noen måneder før valget, og ble sittende.